text: 8 Jina yachatsikurninmi mana mantsapakoq kanqantsiktaqa rikätsikuntsik (Hëchus 14:3). Juk, rasumpa kaqllata parlaq Diospa Palabrampitam yachatsikuntsik (Juan 17:17, NM). Ishkë, ‘Diospa mincancunallam cantsic', y pëqa santu espïritunwanmi yanapamantsik (1 Corintius 3:9; Hëchus 4:31). Y kima, Jehovätawan nunakunatam kuyantsik. Tsëmi llapan puëdinqantsikmannö yachatsikuntsik (Mateu 22:37-39). Mana mantsapakoq karninmi yachatsikur sïguikantsiklla. Pushakoq religiösukuna engañashqan nunakunatam rasumpa kaqta yachatsintsik (2 Corintius 4:4). Mana wiyamashqa o qatikachëkämashqapis, yachatsikïtaqa manam jaqintsiktsu (1 Tesalonicensis 2:1, 2).